text: চৌগাছায় কুমড়োর ভেতর মিললো ফেনসিডিল,আটক-১ চৌগাছায় কুমড়োর ভেতর মিললো ফেনসিডিল,আটক-১ – Daily Muktir Barta
  চৌগাছায় কুমড়োর ভেতর মিললো ফেনসিডিল,আটক-১
  সোহেল রানা,যশোর প্রতিনিধিঃযশোরের চৌগাছায় এবার তিনটি চাল কুমড়োর ভেতর ৭৪ বোতল ফেনসিডিলসহ আব্দুর রহমান (৫৫) নামে এক মাদক বহনকারীকে আটক করেছে পুলিশ।
  মঙ্গলবার সকালের দিকে চৌগাছা-যশোর সড়কের সিংহঝুলি এলাকা থেকে তাকে আটক করা হয়।আটক রহমান চুয়াডাঙ্গা জেলার জিবননগর উপজেলার পিতাম্বরপুর গ্রামের মৃত খোদা বক্সের ছেলে।
  পুলিশ সূত্রে জানায়, গোপন সংবাদের ভিত্তিতে চৌগাছা থানা পুলিশের উপ-পরিদর্শক (এসআই) বজলুর রহমান সঙ্গীয় ফোর্স নিয়ে চৌগাছা-যশোর সড়কের সিংহঝুলি গ্রামের পাকা রাস্তার উপর অভিযান চালায়। এ সময় পুলিশের উপস্থিতি টের পেয়ে পালানোর চেষ্টা করলে ধানক্ষেত থেকে তাকে আটক করা হয়।পরে অটো গাড়িতে তিনটি চাল কুমড়োর ভেতর অভিনব কায়দায় লুকানো ৭৪ বোতল ফেনসিডিল পাওয়া যায়।
  এ ব্যাপারে চৌগাছা থানা পুলিশের অফিসার ইনচার্জ (ওসি) রিফাত খাঁন রাজিব আটকের বিষয়টি নিশ্চিত করে বলেন,এ ঘটনায় আটককৃতর বিরুদ্ধে মামলা প্রক্রিয়াধীন রয়েছে।